Mustajärvi (Mäntyharju, Varpanen)

Mustajärvi on Etelä-Savossa Mäntyharjulla Varpasen lähellä sijaitseva järvi.

Maantietoa 
Mustajärvi on 1,0 kilometriä pitkä, 250 metriä leveä, ja sen pinta-ala on 8,8 hehtaaria. Se sijaitsee Mäntyharjun asemanseudun ja Vuorijärven eteläpuolella kahden laakson kohtaamispaikassa. Toinen laaksoista suuntautuu pohjoiseen Vuorijärvelle ja toinen koilliseen päin. Järvi haarautuu kahdeksi lahdeksi kumpaankin laaksoon muodostaen V-kirjaimen muotisen järvialtaan. Järvellä ei ole kartan mukaan saaria. Sen rantaviivan pituus on 2,3 kilometriä. Sen lähellä sijaitsee kaksi maatilaa ja rannassa on kaksi vapaa-ajan asuntoa. Varpasesta tuleva Savonrata saapuu järvelle etelästä ja jatkaa Mäntyharjulle koilliseen suuntautuvaa laaksoa pitkin. Rautatie on rakennettu järven yli niin, että se erottaa eteläpäästä oman lammen.

Historiaa 
Savonradan Mäntyharjun osuus on rakennettu vuosina 1886–1889. Vuonna 1940 julkaistussa Mäntyharjun seudun taloudellisessa kartassa ulottuvat pohjoispuolisen maatilan pellot järvenrantaan asti ja ne seuraavat laskuojan laaksoa Vuorijärvelle asti. Vuoden 1969 peruskartassa on tilanne samanlainen, kun myös länsipuolisen maatilan pellot ulottuvat länsirannalle asti. Peltojen viljely vähenee ja ensimmäisenä viljelystä luovutaan pohjoisen maatilan osalta, jonka ympärillä on vuonna 1987 peltomaata enää vähän. Myöhemmin myös läntinen maatila lopettaa viljelyn.

Vesistösuhteet 
Mustajärvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Siihen on johdettu kaksi metsäojaa, joista itärantaan tulevan valuma-alueella sijaitsee pieni lampi Kalaton. Järven laskuoja seuraa laaksoa Vuorijärveen, joka vuorostaan laskee Kallaveteen. Mustajärven vedenpinnan korkeus on 90,2 metriä mpy. ja Vuorijärven 83,0 metriä, joten laskuojalle tulle pudotusta 7,2 metriä.

Lähteet 

Pyhäveden valuma-alue
Mäntyharjun järvet
Botin luomat artikkelit